बजरंगबली के गेटअप में दिखे देवदत्त नागे, यूजर्स बोले- अब तक का सबसे अच्छा पोस्टर
Adipurush Movie New Poster Launch On Hanuman Jayanti - हनुमान जयंती के मौके पर आदिपुरुष के मेकर्स ने फिल्म का नया पोस्टर जारी किया है। डायरेक्टर ओम राउत ने सोशल मीडिया हैंडल पर हनुमान बने एक्टर देवदत्त नागे का पोस्टर शेयर
हनुमान जयंती के मौके पर आदिपुरुष के मेकर्स ने फिल्म का नया पोस्टर जारी किया है। डायरेक्टर ओम राउत ने सोशल मीडिया हैंडल पर हनुमान बने एक्टर देवदत्त नागे का पोस्टर शेयर करते हुए फैंस को हनुमान जंयती की बधाई दी है।
पोस्टर शेयर करते हुए ओम राउत ने लिखा- ‘राम के भक्त और रामकथा के प्राण, जय पवन पुत्र हनुमान। पोस्टर का तेलुगु, तमिल, कन्नड़ और मलयालम संस्करण भी रिलीज किया गया है। चर्चित पोस्टर में देवदत्त नागे प्रभु हनुमान के गेटअप में नजर आ रहे, वहीं बैकग्राउंड में प्रभास भी दिखाई दे रहे हैं।
यूजर्स बोले- अब तक का सबसे बेहतरीन पोस्टर
ये पहली बार है जब ऑडियंस को आदिपुरुष का पोस्टर कन्विंसिंग लगा है। एक यूजर ने कमेंट सेक्शन में लिखा- ‘यह अभी तक का सबसे अच्छा पोस्टर है।’ दूसरे यूजर ने लिखा- अब आदिपुरुष के हनुमान असल में हनुमान लग रहे हैं।’ तीसरे यूजर ने लिखा- ‘सर ऐसा ही पोस्टर निकालो, लगता है अब तो मूवी इतिहास रचेगी।’ चौथे यूजर ने लिखा- ‘फिल्म का पोस्टर नेक्स्ट लेवल है, अब तक सबसे बेहतरीन पोस्टर।’
मराठी इंडस्ट्री के जाने माने एक्टर हैं देवदत्त
देवदत्त गजानन नागे मराठी इंडस्ट्री के जानेमाने एक्टर हैं। इससे पहले वो कई टीवी शोज और मूवीज में काम कर चुके हैं। उन्होंने फेमस शो जय मल्हार में भगवान खंडोबा का किरादार निभाया था। इस किरदार ने देवदत्त को पहचान दिलाई।
देवदत्त इससे पहले ओम राउत की फिल्म तानाजी में नजर आए थे। फिल्म में उन्होंने सुर्याजी मालुसरे का किरदार निभाया था। तानाजी के अलावा वो सत्यमेव जयते, वन्स अपॉन अ टाइम इन मुंबई दोबारा में दिखे हैं।
रिलीज से पहले ही आदिपुरुष को लेकर चल रहा विवाद
पिछले साल दशहरा के मौके पर आदिपुरुष के मेकर्स ने फिल्म का भव्य टीजर लॉन्च किया था। लेकिन ऑडियंस को किरदारों का गेटअप और फिल्म के VFX बिल्कुल पसंद नहीं है, जिसके बाद फिल्म को बुरी तरह से ट्रोल किया गया। मेकर्स पर धार्मिक भावनाओं को आहत पहुंचाने के आरोप लगाए गए थे और फिल्म को बैन करने की डिमांड उठी थी।
राम नवमी पर भी मेकर्स ने जारी किया था पोस्टर
बीते दिनों राम नवमी के मौके पर भी मेकर्स ने फिल्म का नया पोस्टर जारी किया था, जिसे लेकर खूब विवाद हुआ। न लोगों को फिल्म का पोस्टर पसंद आया और न ही VFX और किरदारों के गेटअप। हालांकि, नए पोस्टर पर फैंस से पॉजिटिव रिस्पॉन्स मिला है। बता दें कि फिल्म आदिपुरुष 16 जून को सिनेमाघरों में रिलीज की जाएगी।
